A frontera fue decorata con piedras picatas d'opus quadratum, presentando una altaria a l'exterior de tres pisos y ventidós metros. Poseyeba un singular acceso independient desde a puerta central d'a frontera dica a orchestra de trazato perpendicular a las tablas u scena y que recorreba como un eixe o teatro ta uso d'as autoridatz, que accedeban asinas dreitament a os escanyos reservatos a ells en o semicerclo orquestal. Iste exclusivo acceso se puet observar tamién en os teatros de Turín u Minturno —encara que ye unico entre os d'a Hispania romana— y puet deber-se a la variedat de espectaclos, no nomás dramaticos, que se i celebraban.